Mikäli pätkäpaastolla paino ei putoa, johtuu se samasta syystä, mistä aina kun paino ei putoa – kaloreita tulee liikaa. Pätkäpaaston kalorit tulisivat olla miinuksella, niin kuin aina laihdutuksessa.
Vaikka pätkäpaasto on tavallaan rento tapaa poltella rasvaa, täytyy sen silti olla erittäin tarkasti suunniteltu. Korostan vielä, että peli muuttuu siinä kohtaa, kun pätkäpaastolla halutaan laihtua. Alunperin se ei ole ollut paastoamisen päätarkoitus.
Tarkasti suunnittelulla tarkoitan syömisen ja paaston suhdetta. Ylempänä on avattu eri malleja pätkäpaastosta ja kerrottu, miksi ne kaikki eivät ole laihduttamiseen hyviä. Pitää muistaa, että ylipaino johtuu terveellä ihmisellä liiasta syömisestä kulutukseen nähden, sekä huonoista valinnoista ravinnon suhteen. Jos tällainen ihminen laitetaan esimerkiksi sietämään kohtuuttomasti nälkää, loppuu dieettaaminen aika usein nopeasti. Tästä syystä liian lyhyt aika syömiseen paastolla ei toimi, vaikka silloin ehkä kalorit voisivat jäädä alas.
Mitä enemmän valveillaoloajasta on paastoa, sitä todennäköisemmin nähdään nälkää. Kun taas syömisen aikaikkuna on pidempi, esimerkiksi kahdeksan tuntia kuten tässä valmennuksessa, nälkä ei ehdi vaivata samalla tavalla. Mutta se voi taas tuoda ongelman, että kaloreita ehtiikin tulla liikaa.
Tästä syystä ruoka-aineet mitä syödään, pitää olla täyttäviä, mutta ei liian kaloritiheitä. Juuri tämä tarkka suunnitelmallisuus tekeekin Vahavan BURN- tuoteperheen rasvanpolttovalmennuksista niin tehokkaita.